Pajno (luno)

Pajno estas, el la nun konataj naturaj satelitoj de Saturno, la dua kiu orbitas plej proksime al Saturno (post la ankoraŭ sennoma objekto S/2009 S 1). Ĝi situas en fendo de la saturna ringo A, tiel nomata malpleno de Encke.

 Malkovro 
La ekzisto de luno en la malpleno de Encke estis antaŭvidita de Jeffrey N. Cuzzi kaj Jeffrey D. Scargle en 1985, por kialigi la ondatan aspekton de la randoj de la malpleno. Ĝian situon kalkulis Mark R. Showalter Mark R. Showalter el "Space, Telecommunications, and Radioscience Laboratory" de Universitato Stanford  kaj lia teamo laŭ la perturboj, kiujn suferas la ringo far de la luno. Ili malkovris ĝin sur fotoj de la malpleno de Encke, faritaj de Voyager 2 la IAUC 5052: 1990i; SATURN .

 Orbito 
Pajno orbitas precize en la mezo de la malpleno de Encke (kies larĝo estas 325 km) kaj en la ebeno de la saturnaj ringoj; tio, kio faras ke la discentreco kaj la kliniteco de ĝia orbito estas preskaŭ nulaj. Ĝi estas paŝtist-satelito de la malpleno de Encke: ĝi aŭ forpuŝas, aŭ altiras kaj integrigas la erojn, kiuj eskapus el la ringoj.

Alia paŝtist-satelito, Dafno, orbitas en la malpleno de Keller kaj gardas ĝin malplena.

 Ecoj 
La formo de Pajno memorigas tiun de migdalo kun forta diskoforma kresto ĉe ĝia ekvatoro, do en la ebeno de la ringoj. Oni hipotezas, ke tia kresto estus kumulo da kosmaj eroj altirataj el la ringoj.

Tia strukturo ekzistas ankaŭ sur la lunoj Atlaso kaj Japeto.

 Nomo 
Ĝia maldaŭra nomo estis S/1981 S 13. Ĉar ĝi estas paŝtista satelito, ĝi ricevis la nomon de Pajno, dio protektanta la brutarojn kaj la paŝtistojn.

 Notoj kaj referencoj 


 Eksteraj ligiloj 

  Pri Pajno  el "Sunsistema esploro" de NASA
  La luno de la Malpleno de Enke, el "The Planetary Society"
  Pajno en la saturnaj ringoj (el "Futura Science")
  Pajno, el la paĝaro de Jean-Michel
  La malgrandaj Saturnaj satelitoj (el "Planète Astronomie") 
  Pajno (el "Projekto Luno")

Kategorio:Lunoj de Saturno